b'\n_START_ARTICLE_\nCroatia Cleveland\n_START_SECTION_\nPovijest\n_START_PARAGRAPH_\nVe\xc4\x87 od 1953. skupina Hrvata u Clevelandu je htjela organizirati hrvatski nogometni klub kako bi mogli igrati prijateljske utakmice. U velja\xc4\x8di 1957. godine, osnovana je "Croatia" te je Joe Hiltner izabran za prvog predsjednika. Iste godine "Croatia" je osvojila Ohio kup pobijediv\xc5\xa1i njema\xc4\x8dki klub "Liederkranz" iz Mansfielda._NEWLINE_Na izvornim \xc4\x8dlanskim iskaznicama bilo je tiskano: "Za promicanje i \xc5\xa1irenje hrvatskog imena i kulture kroz \xc5\xa1port, a u isto vrijeme za zahvalnost na\xc5\xa1oj novoj zemlji Americi. Uvijek sudjelovati \xc4\x8dasno nose\xc4\x87i hrvatsku zastavu, \xc4\x8dvrsto dr\xc5\xbee\xc4\x87i se \xc5\xa1portskih pravila i propisa, po\xc5\xa1tuju\xc4\x87i na\xc5\xa1e protivnike na nogometnom terenu, bez obzira na njihovo ime i nacionalnost te sura\xc4\x91ivati sa svim hrvatskim organizacijama u ja\xc4\x8danju hrvatskog uzroka."_NEWLINE_Zvonko Monsider, legendarni hrvatski vratar koji je emigrirao u SAD 1962. godine bio je trener Croatije dvije godine. Do tada "Croatia" nije imala svog profesionalnog trenera._NEWLINE_Godine 1963. "Croatia" je osvojila Ohio kup. Iste godine, "Croatia" Cleveland je uz potporu Hrvatske katoli\xc4\x8dke zajednice osnovala "Hrvatski nacionalni nogometni savez Kanade i Sjedinjenih Ameri\xc4\x8dkih Dr\xc5\xbeava". U jesen 1964. "Croatia" je kupili deset jutara u mjestu Thompson, Ohio gdje je klub izgradio dvoranu i nogometno igrali\xc5\xa1te._NEWLINE_Godine 1967., novi prostor je kupljen na adresi 5409 St. Clair Ave, opet uz pomo\xc4\x87 njenih \xc4\x8dlanova. Zlatno doba "Croatije" zapo\xc4\x8delo je 1974. godine osvojiv\xc5\xa1i nogometno prvenstvo Lake Erie. Tijekom godina, "Croatia" ima solidan juniorski program s nizom odli\xc4\x8dnih igra\xc4\x8da.'